100. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ,  ΕΣΩΤΕΙΡΚΩΝ, ΟΙΚΟΝΟΜΙΚΩΝ  ΚΑΙ  ΕΡΓΑΣΙΑΣ Αριθ.59603 της 10/23 Δεκ. 1993 (ΦΕΚ  Β' 924) Χορήγηση ειδικού επιδόματος σε προσωπικό ειδικοτήτων πληροφορικής των ΟΤΑ. Έχοντας υπόψη: 1.Τις διατάξεις της παρ.2 του άρθρ.7 της αριθ. 88555/3293/4.10.1988 κοινής υπουργικής απόφασης "Υγιεινή και Ασφάλεια του προσωπικού του Δημοσίου, των Ν.Π.Δ.Δ. και των Ο.Τ.Α.", που κυρώθηκε με το άρθρ. 39 του Νόμ. 1836/1989 "Προώθηση της απασχόλησης και της επαγγελματικής κατάρτισης και άλλες διατάξεις". 2.Την ανάγκη θέσπισης κινήτρου για προσέλκυση και παραμονή προσωπικού ορισμένων ειδικοτήτων πληροφορικής των Ο.Τ.Α. λόγω της απαιτούμενης εξειδίκευσης στο αντικείμενο απασχόλησής του και των συνθηκών εργασίας, αποφασίζουμε: Στο προσωπικό των παρακάτω αναφερομένων ειδικοτήτων Πληροφορικής των ΟΤΑ που υπηρετεί σε αντίστοιχες οργανικές θέσεις ανεξάρτητα από την εργασιακή σχέση από την οποία διέπεται που απασχολείται αποκλειστικά και κατά πλήρες ωράριο με το αντικείμενο των ειδικοτήτων αυτών, ασχέτως του χώρου εργασίας χορηγείται ειδικό επίδομα, ως κίνητρο προσέλκυσης και παραμονής, σε ποσοστό επί του βασικού μισθού του Μ.Κ.28 του Νόμ.1505/1984 ως ακολούθως: 1.Αναλυτές Προγραμματιστές και Ηλεκτρονικοί Μηχανικοί και εμπειρογνώμονες πληροφορικής, 40%. 2.Χειριστές-χειρίστριες (Η/Υ, κοπτικών μηχανημάτων και εισαγ. Στοιχείων), 33%. 3.Κωδικογράφοι, 20%. Η αριθ. 49594/5.12.90 όμοια (ΦΕΚ 792/17.5.90) καταργείται. Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού αλλά δαπάνη επιμεριζόμενη σε βάρος των προϋπολογισμών των ΟΤΑ όπου υπάρχει σχετική πίστωση που δεν μπορεί να υπολογιστεί. (Αντί για τη σελ.140,493(α) Σελ.140,493(β)  Τεύχος 1425 Σελ. 43 Κατάσταση Δημοτικών και Κοινοτικών Υπαλλήλων 3.Β.β.99-100 